पुलिस लाइन के वर्कशॉप में रखी जब्त बस
पुलिस बस में 47 जवान थे, पर किसी को भी एक्सीडेंट का पता नहीं चला
मदद करते तो हमारे बीच होती अंजना
आरक्षक ड्राइवर अशोक चला रहा था बस
आखिरकार पूरे 36 घंटे बाद पुलिस ने अपनी उस बस को ढूंढ निकाला, जिससे गुरुवार की सुबह चेतक ब्रिज पर एक्सीडेंट हुआ था। एक्सीडेंट में बीई की एक छात्रा अंजना नायक की मौत हो गई, जबकि उसके दो साथी घायल हुए और एक छात्र आईएसबीटी स्थित पालीवाल अस्पताल में भर्ती हैं।
भास्कर ने लगातार इस बात की पड़ताल की, कि कैसे एक पुलिस बस एक्सीडेंट करके गायब हो सकती है। इस दौरान एमपी नगर चेतक ब्रिज के सीसीटीवी फुटेज चेक किए गए। उसमें बस को चेतक ब्रिज क्रास करते देखा गया। हालांकि फुटेज में पुलिस की सफेद बस का नंबर स्पष्ट नहीं था। तब मप्र पुलिस, सीआरपीएफ, सीआईएसएएफ और अन्य पुलिस विभाग की बसों के रिकॉर्ड को चैक किया कि कौन सी बसें गुरुवार को घटना के समय सुबह 9.22 बजे गोविंदपुरा से होते हुए चेतक ब्रिज से निकली हैं। पता चला कि गोविंदपुरा पुलिस लाइन से एक सफेद रंग की पुलिस बस एसआईएफ (एसएफ) की ग्वालियर पोस्ट की ई कंपनी के जवानों को लेकर सुबह 9 बजे के आसपास पुलिस कंट्रोल रूम जाने के लिए निकली थी। इसको खोजा गया तो यह पुलिस लाइन नेहरू नगर में खड़ी मिली।
मर्चूरी के बाहर अंजना के पिता अनिरुद्ध नायक और भाई विनीत मायूस और उदास बैठे रहे। उन्होंने किसी से बात नहीं की। दोस्तों ने बताया कि अंजना इलेक्ट्रिकल इंजीनियर बनना चाहती थी। अंजना के दोस्त बस के ड्राइवर और बस में बैठे जवानों से खफा थे।
भास्कर ने ढूंढी बस
हमारे पास इस बस के फोटो हैं। लेकिन हैरत की बात है कि इस पुलिस बस में सवार 47 जवानों सहित इसके ड्राइवर अशोक तिवारी को इस बात का पता ही नहीं चला कि उनकी बस से कोई टकराया है या कोई एक्सीडेंट हुआ है।
हम पुलिस बस में ड्राइवर के अपोजिट साइड में आगे ही बैठे थे। चेतक ब्रिज से ही निकले थे। ज्योति टॉकीज के रेड सिग्नल पर और फिर बोर्ड ऑफिस के रेड सिग्नल पर बस रुकी थी। बस से कोई टकराया है, इसका हमें तो पता ही नहीं लगा। गट्टूलाल ब्रजेश, एसआई, ग्वालियर पोस्ट
छात्रों ने शिकायत में पुलिस बस से एक्सीडेंट होना बताया है। बस को जब्त कर लिया है। बस के सेंट्रल लीवर में कुछ खराबी आने से अभी नेहरू नगर पुलिस लाइन के वर्कशॉप में रखा गया है। बस को आरक्षक ड्राइवर अशोक तिवारी चला रहा था। उस पर मामला दर्ज कर लिया है। दिनेश सिंह चौहान, टीआई गोविंदपुरा थाना
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva